সিনবিউম প্যাগোডা

সিনবিউম প্যাগোডা ( ), যা মিয়ানমারে মায়াথেইন্ডাও প্যাগোডা  ( ) নামে পরিচিত একটি অত্যাশ্চর্য সাদা বৌদ্ধ মন্দির তথা বৃহৎ প্যাগোডা, যা পর্যটকদের কাছে খুব জনপ্রিয়। প্যগোডাটি  মিয়ানমারের  সাগাইং অঞ্চলের মিনগুনের উত্তরে, ইরাবতী নদীর পশ্চিম পাড়ে অবস্থিত। এটি মান্দালয় হতে আনুমানিক  উত্তর-পশ্চিমে এবং মিনগুনের এক অসম্পূর্ণ স্তূপের কাছে অবস্থিত। প্যাগোডাটি বৌদ্ধ সৃষ্টিতত্ত্বের পবিত্র  মেরু পর্বতের উপর বৌদ্ধিক স্থাপত্যে নির্মিত এবং সাদা রঙে উৎকীর্ণ।

 নির্মাণ 
থাম্ব|সিনবিউম প্যাগোডা, মিংগুন
প্যাগোডাটি ১৮১৬ খ্রিস্টাব্দে বার্মার রাজা বাগিদাও তার খুড়তুতো ভাই এবং প্রথমা স্ত্রী সিনবিউম (, lit. রাজকুমারী শ্বেত হস্তী, ১৭৮৯–১৮১২) -এর স্মৃতিতে সিংহাসনে আরোহনের তিন বৎসর আগে নির্মাণ করেন। সিনবিউম সন্তান প্রসবের সময় প্যাগোডার অবস্থানের নিকচবর্তী এক স্থানে মারা যান। 

 স্থাপত্য 
প্যাগোডার নকশা বার্মিজ প্যাগোডার নকশা হতে সম্পূর্ণ ভিন্ন ধরনের। এটি মেরু পর্বতে পৌরাণিক সুলামণি প্যাগোডার বর্ণনার উপর ভিত্তি করে তৈরি। প্যাগোডার নিচের অংশটি পর্বতকে প্রতিনিধিত্ব করে। তরঙ্গ দিয়ে সজ্জিত সাতটি সোপান যা সাত সমুদ্র কে প্রতিনিধিত্ব করে, বৌদ্ধ বিশ্বাস অনুসারে মেরু পর্বতকে ঘিরে অবস্থান করে। সাতটি সোপান বা সিঁড়ি মিলিত হয় উপরে মালভূমি আকারের কেন্দ্রীয় স্তূপে, যেটি আকাশ দেবতা ইন্দ্রের আসন সুলামনি প্রাসাদের প্রতিনিধিত্ব করে। আর সেই স্থান হতে একটি খাড়া সিঁড়ি এক গ্যালারিতে শেষ হয় যেখানে একটি কক্ষে বুদ্ধমূর্তি শোভিত আছে। সোপান আরোহনের সময় সাতটি এবং কক্ষে আরোহনের সময় আরও পাঁচটি মোট বারোটি স্তম্ভ যুক্ত দরজা এবং সুসজ্জিত পেডিমেন্ট অতিক্রম করতে হয়।

 ভূমিকম্প এবং পুনরুদ্ধার 
১৮৩৯ খ্রিস্টাব্দের আভা ভূমিকম্পে প্যাগোডাটি মারাত্মকভাবে ক্ষতিগ্রস্ত হয়। ১৮৭৪ খ্রিস্টাব্দে রাজা মিন্ডন মেরামত করেন।

পুনরায় ২০২৫ খ্রিস্টাব্দের মিয়ানমার ভূমিকম্পটি ছিল সবচেয়ে শক্তিশালী। এর কারণে প্যাগোডার বেশিরভাগ কাঠামোই ভেঙ্গে পড়েছে।
জনপ্রিয় সংস্কৃতিতে

অনন্য স্থাপত্যের অধিকারী মিয়ানমারের সাংস্কৃতিক ঐতিহ্যের প্রতীক সুন্দর 'সিনবিউম প্যাগোডা ২০২৫ খ্রিস্টাব্দের ২৮ মার্চ মারাত্মকভাবে ক্ষতিগ্রস্ত হয়।      কলকাতার দুর্গাপূজায় মহানগরের উপকণ্ঠে কল্যাণী শহরের আইটিআই মোড়ে এক পূজার আয়োজক সংস্থা দৃষ্টি আকর্ষণে সিনবিউম প্যাগোডা''-র আদলেই এক ১৭০ ফুট উচ্চতার পূজা মণ্ডপ তৈরি করে। মণ্ডপ তৈরিতে সাদা ধবধবে প্লাই ও ফাইবার ব্যবহৃত হয়। মণ্ডপটি  দেশবিদেশের দর্শনার্থীদের আকর্ষণ করে।

 আরো দেখুন 

 মিংগুন
 অনুসরণ
 বাগিদো

 তথ্যসূত্র 

বিষয়শ্রেণী:১৮১৬-এ এশিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মিয়ানমারের ইতিহাস